Prințul Harry este sfidat complet de propriul său tată, cu care nu se va întâlni nici de data aceasta. În timp ce pentru fiul său cel mare pregătește tot felul de surprize, pe cel mic îl ignoră cât de mult poate. Ce titlu important va fi primi Prințul William din partea regelui.
Prințul Harry s-a întors în Marea Britanie pentru a participa la mai multe evenimente dedicate celei de-a 10-a aniversări a Jocurilor Invictus, pe care chiar el le-a înființat, dedicat militarilor răniți pe front.
Acesta este un moment semnificativ pentru Harry, care a revenit în țară într-o perioadă în care interacțiunile sale cu familia regală au fost limitate. Deși a avut câteva vizite rare în Marea Britanie după ce el și soția sa, Meghan, au renunțat la îndatoririle regale în 2020 și s-au stabilit în Los Angeles, relațiile lor cu restul familiei regale s-au răcit.
Harry pare să aibă o relație tensionată, în special cu fratele său mai mare, prințul William, moștenitorul tronului britanic. Ultima dată când Harry a fost văzut public în Marea Britanie a fost în luna februarie, când s-a întâlnit cu tatăl său după ce Palatul Buckingham a făcut public faptul că regele în vârstă de 75 de ani a fost diagnosticat cu cancer.
Presa a speculat că această vizită ar putea deschide calea pentru o întâlnire între Harry și tatăl său, dar un purtător de cuvânt al ducelui de Sussex a respins aceste speculații, afirmând că o astfel de întâlnire nu este planificată. Pentru că regele ar avea un program mult prea încărcat, nu are timp și de fiul său.
”Drept răspuns la numeroasele întrebări şi speculaţiile dacă ducele se va întâlni sau nu cu tatăl său cât timp se va afla în Regatul Unit săptămâna aceasta, din păcate acest lucru nu va fi posibil din cauza programului încărcat al Majestăţii Sale.
Ducele înţelege bineînţeles agenda de angajamente a tatălui său, precum şi alte diverse priorităţi şi speră să-l revadă în curând”, a precizat purtătorul de cuvânt al prinţului.
Regele Charles, în vârstă de 75 de ani, a revenit recent la îndatoririle sale regale publice, după o perioadă în care a lucrat mai mult în privat, în urma anunțului său că suferă de cancer și că urmează un tratament. Pe 7 mai, monarhul a susținut la Palatul Buckingham, unde l-a primit pe prim-ministrul din Fiji, Sitiveni Rabuka.
În plus, Palatul Buckingham se pregătește să găzduiască prima petrecere în grădină a sezonului pe 8 mai, însă nu sunt cunoscute încă detalii despre ce membri ai familiei regale vor participa.
Conform publicației HELLO!, Regele Charles urmează să se întâlnească cu Prințul William pentru a-i conferi un nou titlu important. Palatul Buckingham a confirmat că monarhul britanic va acorda fiului său cel mare, Prințul de Wales, titlul de colonel șef al Armatei Aeriene.
Această întâlnire specială între tată și fiu va avea loc în data de 13 mai la Muzeul Aviației și al Armatei, cu ocazia acestei importante numiri. Vestea despre acest moment deosebit vine exact în timp ce Prințul Harry se află la Londra, iar presa a speculat anterior că niciun membru oficial al familiei regale nu va avea întâlniri cu el în timpul vizitei sale.